ΤΖΟΥΠΙΤΕΡ, ΦΛΟΡΙΝΤΑ
Πώς να μυήσεις το παιδί σου στο γκολφ; Διαφέρει.
Η Πόπι μού είπε... Έβλεπα γκολφ την περασμένη βδομάδα
κι αυτή είπε "Δεν μ' αρέσει το γκολφ". Τι;
"Τα βλέπεις όλα αυτά γύρω σου; Όλα χάρη στο γκολφ".
Μάλλον δεν θα είχες φανταστεί τη χρονιά που είχες εκτός γηπέδου.
Μάλλον το έχεις αποδεχθεί.
Πρώτη χρονιά είμαι στο συμβούλιο του Τουρνουά PGA.
Μερικές φορές σκέφτομαι "Φοβερή στιγμή να εμπλακώ μ' αυτά",
με όλα όσα συμβαίνουν στο επαγγελματικό γκολφ.
Ενίοτε είναι αμφιλεγόμενο.
Ίσως έχω αφοσιωθεί λίγο υπερβολικά σ' αυτό το κομμάτι,
ίσως το πήρα πολύ προσωπικά.
Όμως, νιώθω πως όσα έκαναν μερικοί έχουν επηρεάσει το υπόλοιπο επάγγελμα.
Έτσι, προσπαθώ να υπερασπιστώ ό,τι θεωρώ σωστό.
Για τον Μάκιλροϊ, η νέα γενιά γκόλφερ
παίρνει τεράστιο ρίσκο μπαίνοντας στην επικερδή λίγκα LIV Golf
της οποίας ηγείται ο Γκρεγκ Νόρμαν.
Μια λέξη περιγράφει το γκολφ φέτος.
Αναστάτωση.
Οι κορυφαίοι παίκτες του κόσμου λένε όχι. Αυτό λέει πολλά.
Έχει ταράξει το σύμπαν του γκολφ. Είναι τρελό.
Οι παίκτες που επέλεξαν να προσχωρήσουν στο LIV,
έχουν κίνητρο να παλέψουν να κερδίσουν στο γήπεδο;
Σου δίνουν εξαρχής πολλά λεφτά. Διαφωνώ μ' αυτό.
Με τόσο χάος στο επαγγελματικό γκολφ,
όλοι περιμένουν να τους πουν οι ηγέτες πώς πρέπει να νιώθουν.
Στο Τουρνουά PGA,
αναδεικνύεται ένας συγκεκριμένος παίκτης. Ο Ρόρι Μάκιλροϊ.
Πέρα από τον Τάιγκερ, ο Ρόρι έχει τη μεγαλύτερη επιρροή στο άθλημά μας.
Ο Ρόρι είναι μονόκερος.
Κοιτάξτε! Είναι απίστευτο.
Είναι όμορφα όσα κάνει, αλλά και το πώς τα κάνει.
Στέλνει την μπάλα στα 310 μέτρα. Το κάνει να μοιάζει όπως όταν χόρευε ο Μπαρίσνικοφ.
Ρόρι!
Τι κατάληξη βλέπεις εδώ; Αυτό δεν είναι καλό για το γκολφ.
Δεν είναι. Πάντα ήμουν υπέρ μιας μεγαλύτερης συνοχής.
Και αυτό το διαλύει.
Αν μιλάς ανοιχτά στο Τουρνουά PGA, πρέπει να το στηρίξεις κιόλας.
Ο Ρόρι έχει οχτώ χρόνια να κερδίσει σε Major.
Η πίεση για τον Ρόρι να κερδίσει επιτέλους είναι μεγαλύτερη από ποτέ.
ΟΙ ΓΚΟΛΦΕΡ
ΟΛΑ ΟΔΗΓΗΣΑΝ ΕΔΩ
ΣΕΝΤ ΑΝΤΡΙΟΥΣ, ΣΚΩΤΙΑ
Είμαστε στο Old Course στο Σεντ Άντριους
όπου βρίσκονται οι βαθύτερες ρίζες του γκολφ.
Από τον Ολντ Τομ ως τον Τάιγκερ, εδώ οι μεγάλοι έχουν διαμορφώσει το γκολφ.
Το Όπεν γύρισε σπίτι του
και δεν υπάρχει άλλο μέρος σαν αυτό.
-Μπορώ να το τσουλήσω... -Δεν φτάνεις πέρα από τα 65 μ.
Άκου, όταν αρχίσω να παίζω, τα έντομα θα βάλουν τα κράνη τους.
Ας χαιρετήσω τους μεθυσμένους φίλους μου.
Το Σεντ Άντριους είναι από τα αγαπημένα μου γήπεδα.
Είναι το Άγιο Δισκοπότηρο του αθλήματος.
Αν μιλάμε για δημοτικότητα,
ο Ρόρι είναι πάντα στην κορυφή.
Πάμε, Ρόρι!
Το αίσθημα εδώ είναι ότι το έχει στο τσεπάκι.
Μακάρι. Θα ήταν τέλειο γι' αυτόν.
Πέρασε δυσκολίες. Είναι και πάλι σε φόρμα, και όλοι θέλουν να νικήσει.
Να η βολή του με wedge.
Ποιος ήταν αυτός;
-Εγώ; -Ναι.
Ξέχασες τη βολή με wedge στο πλέι-οφ στο Μέριον, στην 9η τρύπα.
-Έκανα κάτι τέτοιο; -Το γκαζόν κάλυψε την μπάλα.
Πού να το θυμούνται; Δεν είχαν καν γεννηθεί.
Γι' αυτό τους δείχνουμε. Για να μπορούν...
-Αυτός σίγουρα ήταν αγέννητος. -Ποιος;
Εδώ ο μπαμπάς του ήταν αγέννητος.
Λατρεύω την ιστορία του παιχνιδιού, των μεγάλων πρωταθλημάτων.
Μπορώ να απαριθμήσω τους τελευταίους 50 πρωταθλητές του Όπεν
και του Μάστερς.
-Τζακ, εδώ! -Κοίτα από δω, παρακαλώ.
Εκτιμώ όσους προηγήθηκαν πριν από εμάς.
Η προηγούμενη γενιά και η γενιά πριν από αυτούς
μας παρέδωσαν αυτό το παιχνίδι του γκολφ.
Σειρά μας να το πάμε μπροστά και να το παραδώσουμε στην επόμενη γενιά.
Μεγάλωσα στη Βόρεια Ιρλανδία. Ο μπαμπάς μου λάτρευε το γκολφ.
Έτσι, πάντα ήταν κάτι σημαντικό στη ζωή μου.
Έβλεπα γκολφ μαζί του στην τηλεόραση.
Μου αγόρασε μια βιντεοκασέτα, πολύ παλιά,
το Μάθημα Εφήβων του Νικ Φάλντο.
Ας παίξουμε.
Όποτε ήθελε να κάνω ησυχία,
την έβαζε να παίζει.
Καθόμουν μπροστά στην τηλεόραση και έβλεπα με τις ώρες.
Έλα, μεγάλο σουίνγκ. Μεγάλο.
Έτσι κι αλλιώς είχα ήδη παθιαστεί με το γκολφ.
Αλλά όταν εμφανίστηκε ο Τάιγκερ, το εκτόξευσε.
Έβλεπα τον Τάιγκερ να παίζει γκολφ.
Ήταν Κυριακή βράδυ για εμάς, λόγω της διαφοράς ώρας.
Ορίστε. Μια νίκη που θα μείνει στην ιστορία!
Παραμένει ο ήρωάς μου.
Για πολλούς, αυτός είναι το γκολφ.
Νιώθω τυχερός για τη σχέση που έχουμε,
αλλά από τότε, εγώ απλώς...
Ήθελα μόνο να του μοιάσω.
Καλωσορίστε τον παγκόσμιο πρωταθλητή στο γκολφ κάτω των δέκα ετών,
Ρόρι Μάκιλροϊ.
Ο Ρόρι Μάκιλροϊ ήταν φαινόμενο από τότε που ήταν πέντε ετών,
όταν σε κάποια τοκ σόου
έκανε βολές – μαγικά κόλπα.
Όλοι ξέρουν το όνομα του Ρόρι Μάκιλροϊ εδώ και πολύ καιρό.
Οι Αμερικανοί έχουν τον Τάιγκερ Γουντς. Εμείς, τον Ρόρι. Ξέρει να χτυπά την μπάλα.
Είχα ακούσει τρελές ιστορίες για όσα μπορούσε να κάνει στα 13 του.
Κι όχι μόνο για όσα μπορούσε να κάνει,
αλλά και για το πόσο γρήγορα τα μάθαινε.
Σίγουρα ήμουν υπερόπτης και αλαζόνας ως παιδί.
Έλεγα σε όλους ότι θα γινόμουν ο καλύτερος γκόλφερ του κόσμου.
Από ένα παχουλό παιδί που έστελνε μακριά την μπάλα,
έγινε φαινόμενο σε ελάχιστο χρόνο.
Τι θαυμαστή επίδοση! Ο μικρός θα είναι για καιρό στο προσκήνιο.
Αρχικά έμοιαζε με Ford, αλλά κάτω από το καπό, είχε μηχανή Lamborghini.
Μια εξωπραγματική επίδοση από τον Ρόρι Μάκιλροϊ.
Με το καλημέρα, κερδίζει τέσσερα Major τουρνουά.
Ένας πρωταθλητής που σαρώνει με οχτώ βολές μπροστά.
Και συνέχισε έτσι.
Ο πρωταθλητής γκόλφερ της χρονιάς είναι ο Ρόρι Μάκιλροϊ.
ΠΡΩΤΑΘΛΗΜΑ ΟΠΕΝ, 2014
Κοιτώντας τους λόγους που μερικοί αποφάσισαν να μην πάρουν τα λεφτά του LIV,
είναι θέμα κληρονομιάς.
Οι παίκτες όπως ο Ρόρι, ο Βίκτορ Χόβλαντ, ο Κόλιν Μορικάουα,
που θέλουν να είναι στο Πάνθεον του γκολφ δίπλα στους Χόγκαν και Τρεβίνο,
βλέπουν το παιχνίδι έτσι.
Είναι πιο ήρεμη μέρα πριν ξεκινήσει η καταιγίδα, σωστά;
Στο γήπεδο αυτήν τη στιγμή είναι η ελίτ.
Είχαμε μια ταραχώδη σεζόν.
Σχετικά με όσους επέλεξαν να μην είναι πια στο Τουρνουά PGA,
υπάρχει ένα πραγματικό ερωτηματικό.
Θα επιστρέψουν ποτέ ξανά, θα αγωνιστούν σ' αυτά τα Major τουρνουά
ενάντια στους καλύτερους του Τουρνουά PGA;
Τα fairway είναι πιο γρήγορα από τα green.
Αγωνίζομαι σε τουρνουά 15 χρόνια τώρα. Είχα επιτυχία.
Θεώρησα ότι έχω κάνει αρκετά για να αποκτήσω μια κληρονομιά,
αλλά είχα μια προσφορά να συμμετάσχω σε κάτι νέο, διαφορετικό.
Τελικά προτίμησα το LIV.
Έχω παίξει σε πέντε πρωταθλήματα Όπεν στο Σεντ Άντριους.
Είμαι γέρος πια.
Είμαι 46 ετών. Τι θα γίνει τα επόμενα δέκα χρόνια;
Στην καριέρα μου, προσωπικά,
δεν υπάρχουν απαντήσεις γι' αυτό.
Πέρα από το νέο τουρνουά που ξεκινά, και πάλι θα παίζω γκολφ.
Ήξερα ότι φέτος θα ήταν αλλιώς. Πήρα κι άλλη προσφορά από το LIV.
Έγιναν πολλές συζητήσεις στο σπίτι μας όταν ήρθε.
Θες να φροντίζεις τους δικούς σου. Να ξέρεις ότι τα παιδιά των παιδιών σου,
τα εγγόνια των εγγονών σου είναι εξασφαλισμένα οικονομικά.
Οπότε, τώρα που αποσκιρτώ,
που πάω στο LIV, είμαι ικανοποιημένος με τις αποφάσεις μου.
Οι φήμες για το LIV οργιάζουν εδώ στο Σεντ Άντριους.
Πολλές συζητήσεις για το ποιος ακολουθεί.
Το όνομα που ακούω επανειλημμένα είναι ο Κάμερον Σμιθ,
κάποιος που παίζει σπουδαίο γκολφ.
Στην εκκίνηση, από τη Βόρεια Ιρλανδία,
ο Ρόρι Μάκιλροϊ!
Ο Ρόρι, φυσικά, κορυφαίος γκόλφερ
και θεματοφύλακας του παιχνιδιού αυτήν τη στιγμή.
Αγαπημένος των φαν παντού.
Εννοείται. Γιατί όχι;
Και θα περάσουμε
στην 18η τρύπα, με τον μοναδικό Τάιγκερ Γουντς.
-Τάιγκερ! -Πάμε, Τάιγκερ!
Την τελευταία δεκαετία γνώρισα πολύ καλά τον Τάιγκερ.
Είναι μοναδικός, θρύλος του παιχνιδιού.
Άσχετα αν τον βλέπουμε να αγωνίζεται για τελευταία φορά εδώ στο Σεντ Άντριους,
έχει προσφέρει πάρα πολλά στο παιχνίδι τα τελευταία 28 χρόνια περίπου.
Ωραία χειρονομία.
Ο Μάκιλροϊ βγάζει το καπέλο στον Τάιγκερ.
Σε πολλά χρόνια από τώρα, πόσοι θα λένε ότι ήταν εδώ
όταν τελείωσε στη 18;
ΙΣΟΒΑΘΜΕΙ 148. ΤΑΪΓΚΕΡ ΓΟΥΝΤΣ: +9
Δεν θα υπάρξει άλλος Τάιγκερ Γουντς στο παιχνίδι μας, για πολλούς λόγους.
Τάιγκερ!
Όχι μόνο η επιτυχία του στο γήπεδο του γκολφ,
αλλά και τα εμπόδια που κατέρριψε.
Δημιούργησε ένα σπουδαίο πρότυπο για την πορεία μας μπροστά.
ΠΙΝΑΚΑΣ ΒΑΘΜΟΛΟΓΙΑΣ
ΠΡΟΒΛΕΠΟΜΕΝΟ ΟΡΙΟ ΠΡΟΚΡΙΣΗΣ: EVEN
Καλημέρα και καλώς ήρθατε.
Ο άντρας στην κορυφή της βαθμολογίας πριν το διήμερο, ο Κάμερον Σμιθ,
προηγείται με 13 κάτω του par, δύο βολές μπροστά από τον Γιανγκ.
Κι ο Μάκιλροϊ με τον Βίκτορ Χόβλαντ είναι στην κούρσα.
Με όλη τη διαμάχη γύρω από το LIV και το δράμα που δημιουργεί,
είναι δύσκολο να κοιτάς τα green του Σεντ Άντριους
χωρίς να τα βλέπεις ως μεταφορά της διένεξης μεταξύ του PGA και του LIV.
Σ' αυτό το ιστορικό Major τουρνουά,
μοιάζει με μια δραματική σκηνή όπου εξελίσσεται αυτή η μάχη.
Ο κόσμος είναι υπέρ του Ρόρι εδώ.
Τι σου αρέσει στον Ρόρι, σε προσωπικό επίπεδο;
Ξέρω τον Ρόρι από πολύ παλιότερα συγκριτικά με τους άλλους.
Γνωριστήκαμε όταν ήμασταν οκτώ.
Πάντα ήταν ένας καλόκαρδος, γνήσιος άνθρωπος.
Αυτό δεν έχει αλλάξει.
Είναι ισχυρογνώμων, αλλά συμφωνώ με τα περισσότερα απ' όσα λέει.
Είναι φοβερός για το παιχνίδι μας.
Ο κόσμος του γκολφ μάλλον εύχεται να κερδίσει.
Ρόρι!
Θα ξεκινήσει με το δεξί ο γύρος του Ρόρι Μάκιλροϊ;
Όταν ο Ρόρι παίζει καλά, δεν ξέρω ποιος μπορεί να τον νικήσει,
αλλά πάνε οχτώ χρόνια από τότε που κέρδισε το τελευταίο του Major.
Έχει έρθει πολύ κοντά στη νίκη σε πολλά Major τουρνουά.
Μόνο περίοδο ξηρασίας μπορώ να το πω.
Μπορεί να κάνει απανωτά birdie; Ναι.
ΤΡΥΠΑ 10
Θέλει απαλή αναπήδηση. Υπέροχη βολή για τον Ρόρι! Θα πετύχει;
Ο Ρόρι Μάκιλροϊ!
Το πιστεύετε αυτό;
Ο κόσμος χοροπηδά. Απίστευτη βολή από την παγίδα με άμμο!
Δεν το πιστεύω αυτό που είδαμε.
Ο Ρόρι Μάκιλροϊ πέρασε μπροστά απ' όλους!
Ένα καινούριο άτομο προηγείται στο Πρωτάθλημα Όπεν, κυρίες και κύριοι.
Ο Ρόρι Μάκιλροϊ.
Φαίνεται πολύ άνετος αυτήν τη βδομάδα.
-Μπράβο, κε Μάκιλροϊ. -Ευχαριστώ.
Αν κερδίσει, θα το σκεφτόσασταν και θα λέγατε
"Ναι, είναι λογικό".
Καλημέρα. Πλήθη σε ρεκόρ επίπεδα συρρέουν στη Σκωτία
για τον τελικό αυτού του Major
ελπίζοντας να πετύχει ο αγαπημένος των φαν και των στοιχημάτων, ο Ρόρι Μάκιλροϊ.
Έχει πει ότι θα ήθελε να κερδίσει αυτό πιο πολύ απ' όλα.
Εισέπραξα απίστευτη υποστήριξη αυτήν τη βδομάδα.
Είναι τέλειο, μια ευκαιρία να κερδίσεις το Όπεν στο Σεντ Άντριους.
Να πώς γεννιούνται τα όνειρα.
Όμως, τίποτα δεν σου χαρίζεται.
Πρέπει να το κερδίσω με την αξία μου, όπως όλα τα άλλα στην καριέρα μου.
Ρόρι!
Ακούστε την ενέργεια του κόσμου!
Αυτό μπορεί να εμψυχώσει τον Ρόρι να νικήσει ή να τον ταράξει.
Εμπρός, Ρόρι.
Τι λέτε γι' αυτό;
Φοβερή προσπάθεια του Μάκιλροϊ.
Προηγείται με δύο, ίσως τρία. Όλοι πίνουν, χαίρονται.
Κοίτα εκείνον τον τύπο. Κυριολεκτικά τρώει τα νύχια του.
Ο Καμ Σμιθ κυνηγά τον Μάκιλροϊ.
Είναι φοβερός.
Birdie με δύο putt για τον Σμιθ. Πέντε στη σειρά.
Τώρα αυτός προηγείται στο πρωτάθλημα.
Έτσι απλά. Ο Κάμερον Σμιθ. Το περίμενε κανείς;
Να το green. Είναι εφικτό putt.
Χρειάζεται birdie εδώ πιο πολύ από ποτέ.
Ξεγλίστρησε μέσα από τα χέρια του.
Από το 2015 ως σήμερα, επτά χρόνια, έχω παίξει συστηματικά πολύ καλό γκολφ.
Τελευταίες τέσσερις τρύπες για τον Μάκιλροϊ.
Όμως, σ' αυτά τα επτά χρόνια, έκανα ό,τι είναι δυνατό στο παιχνίδι
εκτός από το να κερδίσω σε Major πρωτάθλημα.
Έτσι, νιώθω λες και προσπαθώ να ξανακερδίσω το πρώτο μου.
Δεν είναι η βολή που ήθελε.
Ο Κάμερον Σμιθ
προηγείται κατά μία βολή.
Η 17η, η πιο διάσημη τρύπα σε όλο το γήπεδο του γκολφ.
Όλα θα κριθούν από την αναπήδηση.
-Πολύ εντυπωσιακό. -Ναι, όντως.
Εξαιρετική εκτέλεση.
ΗΣΥΧΙΑ, ΠΑΡΑΚΑΛΩ
Θα είναι μια πολύ δύσκολη βολή.
Πολύ εντυπωσιακό.
-Φοβερό άγγιγμα. -Ναι.
Τρομερό άγγιγμα.
Καίριο putt για το par από τον Καμ Σμιθ.
Και το ξανάκανε!
Και ο Μάκιλροϊ θα μείνει στα 18 κάτω, ένα πίσω από τον Σμιθ.
Πάμε, Ρόρι!
Σημαντικό putt για τον Μάκιλροϊ.
Αν το πετύχει,
αυτή η 17η "Τρύπα στον Δρόμο" θα ξεσηκώσει το Σεντ Άντριους.
Ήθελε δύο putt για κάθε τρύπα σήμερα. Τίποτα δεν μπήκε. Ο Καμ Σμιθ τον τσάκισε.
Άρα, αν ο Σμιθ πετύχει birdie...
Ο Ρόρι πρέπει να το στείλει στο green.
Θα είναι αυτό το birdie
που θα δώσει το κύπελλο στον Καμ Σμιθ;
Έλεος. Γκρεμίζει όνειρα.
Δεν το πιστεύω ότι έπαιξε έτσι σήμερα.
Έλα, Ρόρι!
Τώρα ο Ρόρι πρέπει να πετύχει eagle για να ισοβαθμήσει.
Πήγαινε!
Θα πρέπει να το βάλει μέσα από εκεί.
Όλοι τρέχουν και πηδούν πάνω από το ρυάκι. Θα γεμίσουν το fairway
πίσω από τον Μάκιλροϊ για ένα τελευταίο χτύπημα...
για να κατακτήσει το άπιαστο Major στη γενέτειρα του γκολφ.
Θα χρειαστεί μαγεία εδώ
για να το πάει σε πλέι-οφ.
Και μ' αυτό, ο Καμ Σμιθ γίνεται ο πρωταθλητής στο Όπεν στο Σεντ Άντριους.
Τώρα αγκάλιασέ με.
Πόσο δύσκολο θα είναι να χειριστείς την απογοήτευση γι' αυτό;
Νιώθω ότι το άφησα να ξεγλιστρήσει από τα χέρια μου,
αλλά θα υπάρξουν κι άλλες ευκαιρίες.
Θεωρητικώς, ο Ρόρι νικά τους πάντες δέκα φορές στις δέκα αυτήν τη βδομάδα,
αλλά κι έτσι, δεν τελείωσε καν δεύτερος. Τον νίκησαν δύο Κάμερον.
Μάλλον είναι η έκβαση που τον μπερδεύει και καταβάλλει πιο πολύ από κάθε άλλη.
Όλα αυτήν τη βδομάδα οδήγησαν εδώ.
Ρόρι, σ' αγαπάμε, φίλε!
Μάλλον θα δυσκολευτεί για καιρό να το ξεπεράσει.
Κάμερον, το όνομά σου εξακολουθεί να αναφέρεται για το LIV Golf.
Ποια είναι η θέση σου; Ενδιαφέρεσαι; Αληθεύει ότι ίσως προσχωρήσεις;
Μόλις κέρδισα το Βρετανικό Όπεν και με ρωτάτε γι' αυτό.
Δεν το βρίσκω καθόλου ωραίο.
Δεκτόν, αλλά το ερώτημα παραμένει. Ενδιαφέρεσαι; Αληθεύει αυτό;
Δεν ξέρω, φίλε.
Η ομάδα μου ασχολείται μ' αυτά. Εγώ ήρθα για να κερδίζω τουρνουά.
Όλη τη βδομάδα κυκλοφορούν φήμες.
Όλοι στην αίθουσα το εκλαμβάνουν αυτό ως ένδειξη ότι θα πάει.
Αν ο Κάμερον Σμιθ φύγει από το PGA,
αυτό θα διέφερε από όλους όσοι έχουν προηγηθεί.
Τους άλλους μπορείς να τους ξεγράψεις. "Στη δύση της καριέρας τους. Ασήμαντοι".
Ο Κάμερον Σμιθ είναι στο ζενίθ του.
Το LIV Golf ίσως έχει έναν πρωταθλητή από Major τουρνουά του 2022.
Αυτό είναι κάτι που απαιτεί σοβαρή αντίδραση.
ΔΥΟ ΕΒΔΟΜΑΔΕΣ ΑΡΓΟΤΕΡΑ
ΤΖΟΥΠΙΤΕΡ, ΦΛΟΡΙΝΤΑ
Μόλις γύρισε από τη Σκωτία.
Θέλουμε μια σούπερ ξεχωριστή μέρα
με τον Ρόρι Μάκιλροϊ!
Καλώς ήρθατε σε ένα ξεχωριστό αυτοσχέδιο σεμινάριο.
Είμαστε εδώ για ένα υπέροχο ίδρυμα, το Youth on Course,
χάρη στο οποίο οι έφηβοι παίζουν
σε κάποια γήπεδα με μόλις 5 δολάρια τον γύρο.
Κάνει το γκολφ προσιτό σε όλους.
Θεωρώ το έργο, τις πρωτοβουλίες του Youth on Course,
το ότι κάνει το γκολφ προσιτό, ιδίως στα παιδιά,
είναι σημαντικό για να εξελίσσεται το παιχνίδι.
Ως ένα από τα πρόσωπα του γκολφ,
συνειδητοποιώ την ευθύνη που έχω.
Αν θέλω το παιχνίδι που αγαπώ να είναι βιώσιμο
και να το παίζουν οι επόμενες γενιές,
το παιχνίδι πρέπει να ωθηθεί μπροστά.
-Χαίρω πολύ. -Χαίρω πολύ.
-Θα επανεκκινήσουμε; -Εντάξει.
-Τι μπαστούνια έχετε; -Εξάρι.
Κι εγώ εξάρι έχω. Καλή επιλογή.
Ας στρωθούμε στη δουλειά. Είμαστε έτοιμοι; Φύγαμε!
Δεν είναι καθόλου εύκολο αυτό.
Κοιτάξτε εδώ! Συνεχίστε, παιδιά.
Παραλίγο, Μόργκαν.
Άλλο ένα, και θα πρέπει
να προκηρύξουμε τον Ρόρι κι επίσημα νικητή εδώ.
Όχι, Μόργκαν!
Μπράβο, Μόργκαν!
Τέλεια τα πήγες.
Όταν αποκτήσεις τέτοιο κύρος, έχεις μια ευθύνη προς το παιχνίδι.
Μπράβο.
Πάντα θα θυμάμαι τη νίκη μου στο Αμερικανικό Όπεν το 2011.
Ο Τζακ Νίκλαους και ο Άρνολντ Πάλμερ μού έγραψαν
"Κατέχεις πια μια θέση με ευθύνη στο παιχνίδι,
να εξελίσσεις το γκολφ και να εμπνέεις τον κόσμο να το ξεκινά".
Χαίρομαι που παίζω έναν μικρό ρόλο στην ανάπτυξη του αθλήματος.
Ρόρι, θα σε μεταφέρουμε στο Κίουα.
-Βλέπεις κανέναν; -Γεια.
Ο άλλος συνιδρυτής, ο Ρομπ. Είναι στο Όστιν.
Ωραία.
Πώς τα πας; Χαίρομαι που σε βλέπω.
Είναι απίστευτο.
Οι παραδόσεις του παιχνιδιού είναι πολύ καλές,
αλλά παράλληλα το κρατάνε πίσω
από το να γίνει τόσο καλό όσο μπορεί, ιδίως τη σήμερον ημέρα.
Φαίνεται ότι έπαιζα στην Ευρώπη. Πιο αργά green.
Αν θέλουμε περισσότεροι να παίξουν γκολφ,
πρέπει να έχει ένα πιο μοντέρνο πρόσωπο.
Μεγάλο slice.
Δεν έχουμε δοκιμάσει αυτήν την ταχύτητα.
Πρέπει να το κάνεις ενδιαφέρον για όσο το δυνατόν περισσότερους.
Πίσω στον αληθινό κόσμο.
Βγήκα από το μετασύμπαν. Είμαι καλά.
Καταφέραμε να γυρίσουμε.
Όταν κάποτε τελειώσω με το γκολφ,
αν μπορώ να το παραδώσω στην επόμενη γενιά,
κι αν είναι καλύτερα απ' όσο το βρήκα, τα έχω πάει καλά.
ΚΑΛΩΣ ΗΡΘΑΤΕ ΣΤΟ ΝΤΕΛΑΓΟΥΕΡ
ΓΟΥΙΛΜΙΝΓΚΤΟΝ, ΝΤΕΛΑΓΟΥΕΡ
Πάμε στα ουσιώδη, Λουκ. Είσαι έτοιμος;
Την περασμένη βδομάδα, ο Τάιγκερ κι ο Ρόρι συγκάλεσαν μια συνέλευση μόνο των παικτών,
με 23 από τα κορυφαία ονόματα στο Τουρνουά PGA.
Ο Τάιγκερ και ο Ρόρι ηγούνταν της συζήτησης.
Είπαν "Αυτό κάνουμε. Επιβιβαστείτε".
Το μόνο που προέκυψε ήταν ότι όλοι οι κορυφαίοι παίκτες στο τουρνουά
συμφωνούν για το πού πρέπει να πάμε καθώς προχωράμε.
Πού πρέπει να πάτε;
Αυτό δεν είναι προς δημόσια συζήτηση.
Είναι θέμα των παικτών και των διευθυντικών στελεχών του Τουρνουά
να χαράξουν έναν δρόμο μπροστά.
Αυτό υποδηλώνει πως, μ' αυτά που προτείνουν,
θα παραμείνουν αφοσιωμένοι στο Τουρνουά PGA.
Σε αυτήν τη μάχη με το LIV Golf που συνεχώς εντείνεται,
αυτό είναι κάτι σημαντικό.
Φέτος, ο Ρόρι Μάκιλροϊ ήταν στο προσκήνιο περισσότερο από ποτέ
λόγω αυτών των πρωτοφανών συνθηκών.
Έχει κάνει όλα όσα μπορεί
για να εκφράσει αυτό που θεωρεί ότι είναι το σωστό να γίνει.
Αλλά μαζί με αυτό το πάθος,
έρχεται και η λαχτάρα να παίξει καλά στο γήπεδο,
να δείξει σ' αυτούς που επιλέγουν να μη συμμετέχουν στο Τουρνουά PGA
τι χάνουν όταν τελειώνει ο χρόνος.
ΑΤΛΑΝΤΑ, ΤΖΟΡΤΖΙΑ
Για 19η συνεχή χρονιά,
η Λέσχη Γκολφ Ιστ Λέικ στην Ατλάντα σηματοδοτεί το τέλος της σεζόν.
Τα στοιχήματα στο Τουρνουά PGA φέτος είναι τρομερά,
με ένα έπαθλο 18 εκατ. δολαρίων για τον νικητή.
Θα είναι ο Σκότι Σέφλερ; Έχει τέσσερις νίκες φέτος
και ήταν πρώτος σε πόντους στο FedExCup.
Στο Τουρνουά PGA, υπάρχει μια κρυφή κούρσα.
Είναι η κούρσα για το FedExCup.
Ο διαγωνισμός κρατά όλη τη σεζόν
και η υψηλή βαθμολογία σημαίνει πόντους για το FedExCup.
Ο τελικός στόχος είναι να παίξεις αρκετά καλά
για να βρεθείς ανάμεσα στους 30 κορυφαίους στην κατάταξη του FedExCup.
Αυτό σημαίνει ότι παίρνεις εισιτήριο για το TOUR Championship στην Ατλάντα.
-Θα το κερδίσεις αυτό. -Το ελπίζω.
Το TOUR Championship είναι το αποκορύφωμα της σεζόν.
Έτσι, όσοι έχουν παίξει καλύτερα ως τότε παίρνουν ένα προβάδισμα.
Είναι η μόνη κλιμακωτή εκκίνηση στο γκολφ.
Αυτό σημαίνει ότι ο Σκότι Σέφλερ ξεκινά με προβάδισμα δύο χτυπημάτων,
στα δέκα κάτω του par, μετά ο δεύτερος ξεκινά στα οχτώ κάτω του par,
και πάει λέγοντας, μέχρι να φτάσουν στο even.
Έκανα πλάκα φέτος, όταν ρωτούσαν πώς είναι να είσαι πρώτος.
Έλεγα "Δεν κερδίζεις χτυπήματα, άρα δεν σημαίνει πολλά".
Αλλά αυτήν τη βδομάδα θα πάρω.
Θα το αντιμετωπίσω ως ένα τετραήμερο τουρνουά.
Θα αγνοήσω τον πίνακα βαθμολογίας και θα κάνω ό,τι καλύτερο μπορώ.
Το τουρνουά έχει μεγαλύτερο βάρος. Εδώ τελειώνει η κούρσα όλης της σεζόν.
Είναι και μόνο 30 άτομα. Είναι αλλιώς σε γήπεδο με 156 άτομα.
ΔΥΟ ΜΕΡΕΣ ΩΣ ΤΟΝ ΠΡΩΤΟ ΓΥΡΟ
Η νίκη στο FedExCup είναι εφάμιλλη της νίκης σε Major πρωτάθλημα.
Σε ένα Major πρωτάθλημα, πρέπει να παίξεις καλά μια βδομάδα του έτους.
Για το FedExCup, πρέπει να παίζεις καλά όλη τη χρονιά.
Ωραία.
Πρέπει να είσαι καλά πνευματικά, σωματικά,
για μια κούρσα που κρατά όλη τη σεζόν. Δύσκολο εγχείρημα.
Το FedExCup έχει μικρότερη διαδρομή από τα άλλα τουρνουά που παίζουμε.
Και ο Ρόρι Μάκιλροϊ είναι δύο φορές πρωταθλητής στο FedExCup.
Ήταν φοβερό επίτευγμα το ότι μοιράζομαι δύο FedExCup με τον Τάιγκερ Γουντς.
Απέχει μόλις δευτερόλεπτα από το να πετύχει την πιο απίθανη επάνοδο
στην ιστορία του αθλητισμού.
Ο Τάιγκερ Γουντς, νικητής και πάλι!
Αν σπάσω την ισοπαλία, αν πάω στα τρία,
θα ήταν ένα από τα σπουδαιότερα επιτεύγματά μου.
Ξέρω ότι υπάρχει πολλή περιέργεια και εικασίες για το τι συζητήθηκε,
τι αποφασίστηκε στη συνέλευση των παικτών
τις προάλλες στο BMW Championship.
Με την αφοσίωση και τη συμβολή τους,
μετά χαράς θα αποκαλύψω τέσσερα καίρια θέματα σήμερα.
Πρώτον, πέρα από τα αναβαθμισμένα τουρνουά που εξαγγείλαμε τον Ιούνιο,
θα αναβαθμίσουμε άλλα τέσσερα τουρνουά
μέσα στην κανονική σεζόν του FedExCup του 2023.
Κατά μέσο όρο, θα έχουν ένα έπαθλο 20 εκατ. δολαρίων.
Δεύτερον.
Οι κορυφαίοι παίκτες δεσμεύονται
να παίξουν και στα 12 αναβαθμισμένα τουρνουά.
Θα προσθέσουν και τουλάχιστον τρεις επιπλέον αγώνες του Τουρνουά PGA
στο πρόγραμμά τους.
Τρίτον, το Πρόγραμμα Θετικού Αντίκτυπου...
Εξαιτίας όσων έκανε το LIV Golf, οι παίκτες στο Τουρνουά PGA επωφελήθηκαν.
Τα χρηματικά έπαθλα που θα δοθούν θα έρχονταν κάποια στιγμή,
αλλά αυτό έδειξε ότι οι παίκτες έχουν περισσότερη δύναμη απ' όσο ήξεραν.
Ρόρι, πώς θεωρείς ότι θα βοηθήσει αυτή η ενέργεια,
ώστε να βελτιωθεί η υγεία του Τουρνουά PGA τη νέα σεζόν;
Εκτός από τα Major πρωταθλήματα και ίσως το Players,
οι δέκα, οι 20 κορυφαίοι παίκτες του κόσμου
θα συναγωνιστούν μεταξύ τους άλλη μία φορά στη διάρκεια της χρονιάς.
Αυτό που προέκυψε από τη συνάντηση είναι ότι όλοι δεσμευτήκαμε
να βρισκόμαστε πιο συχνά για να είναι το προϊόν πιο συναρπαστικό.
Ρόρι, θεωρείς ότι η δέσμευσή σου θα υπήρχε
χωρίς την απειλή του LIV;
Δεν ξέρω. Δεν έχω κρυστάλλινη σφαίρα,
αλλά όλοι εκεί συνειδητοποίησαν ότι μόνο έτσι θα πάμε μπροστά.
Τρελό.
Είναι τρελό το πού πήγε όλο αυτό.
Όντας στη θέση που τρόπον τινά πήρα φέτος,
το μήνυμά μου έτσι κι αλλιώς είναι ορθό,
αλλά αν νικώ, του δίνω μεγαλύτερο βάρος.
Το FedExCup είναι μια πολύ καλή ευκαιρία για εμένα.
Είμαι περήφανος για το πώς μίλησες. Ευχαριστώ.
Καλή τύχη, Ρόρι.
Στην εκκίνηση, από τη Βόρεια Ιρλανδία,
ο πρωταθλητής του FedExCup για το 2016 και το 2019.
Παρακαλώ, καλωσορίστε τον Ρόρι Μάκιλροϊ.
Ο Ρόρι επιδιώκει τον τρίτο του τίτλο εδώ.
Πήγε πολύ μακριά, προς τα δέντρα και τον φράχτη αριστερά.
Είναι εκτός ορίων.
Άρα, μια νέα απόπειρα στην πρώτη.
Κι αυτό είναι αριστερά.
Τι άσχημη εκκίνηση.
Ήταν μια περίεργη μέρα. Ξεκινήσαμε με πολύ έντονη βροχή.
Πήγα να οδηγήσω το driver στο fairway,
αλλά η μπάλα πήγε αριστερά μου.
Πάμε, Ρόρι!
Καθόλου ιδανικό ξεκίνημα.
Εδώ θα είναι τριπλό bogey.
Δύσκολο ξεκίνημα.
ΙΣΟΒΑΘΜΕΙ 23. ΡΟΡΙ ΜΑΚΙΛΡΟΪ: -1
Σ' αυτό το σημείο, μπορώ να αυτοσχεδιάσω κιόλας. Τι άλλο να κάνω;
Προσπαθεί να ανακάμψει μετά από εκείνο το φρικτό ξεκίνημα.
Υπέροχη βολή. Κατάφερε να περάσει και να μπει από πίσω.
Μόλις αποτινάξεις από πάνω σου το βάρος των προσδοκιών,
μπορείς να παίξεις ελεύθερα.
Εντάξει.
Τι λέτε για τις τελευταίες τρύπες; Όλες με τέσσερα κάτω.
ΤΡΥΠΑ 15
Μια μέρα με ραγδαία αλλαγή για τον Ρόρι.
Υπάρχει ένα μάθημα. Όταν δεν είσαι σίγουρος τι θες να κάνεις,
η καλύτερη λύση είναι να τα δώσεις όλα.
ΤΡΥΠΑ 18
Ήταν μια τρελή αρχή του TOUR Championship για τον Μάκιλροϊ.
Στο 67, παρά εκείνο το βάναυσο ξεκίνημα,
παραμένει στον αγώνα για το υπόλοιπο διήμερο.
Πώς ήταν η αντίδραση στη χτεσινή ανακοίνωσή σου;
Δεν ξέρω αν σου το είπε ο Τζέι, αλλά σχετικά με το "υποχρεωτικό".
-Τα παιδιά αντέδρασαν αρκετά αρνητικά. -Αλήθεια;
Τους ξάφνιασε άσχημα. Ένα ενστικτώδες αίσθημα.
"Ξέραμε για τους τέσσερις επιπλέον αγώνες, αλλά δεν ξέραμε ότι θα 'ναι υποχρεωτικοί".
Αδυνατούν να το διαχειριστούν. Είπα "Αν το δέχομαι εγώ, κάντε το κι εσείς".
Αλλά τους λέω
"Κανείς άλλος αθλητής δεν επιλέγει πότε και πού θα παίξει".
Έχουμε γίνει λίγο μαλθακοί.
Θα γίνει. Χτες ήταν ένα σημαντικό βήμα.
-Μεγάλο βήμα. -Ναι.
Καλώς ήρθατε στην Ατλάντα.
Δεύτερη μέρα του TOUR Championship.
Ο Κάμερον Σμιθ και ο Ρόρι Μάκιλροϊ έτοιμοι να ξεκινήσουν.
Ο Σκότι Σέφλερ πλέον προηγείται με πέντε.
Είναι υπέροχο.
Όταν βλέπεις ένα τέτοιο σουίνγκ, λες "Ξέρεις κάτι;"
Κανείς άλλος δεν έχει τέτοιο σουίνγκ.
Ο Ρόρι που προφανώς είναι ένα από τα πρόσωπα του Τουρνουά PGA,
προσπαθεί να τους κρατά ενωμένους,
ενόσω το πρωτάθλημα LIV Golf κλέβει παίκτες.
Φημολογείται ότι ο Καμ Σμιθ θα πάει εκεί.
Θα πάνε 17;
Δεκαεφτά.
Είναι τρομερό.
Όταν είδα ότι ο Πάτρικ Ριντ πήγε στο τουρνουά της Ασίας...
Κι έπεσε στην παγκόσμια κατάταξη. Υπέροχα.
Μίλησα με τον Κάμερον Σμιθ δύο μέρες μετά το Όπεν.
Όσοι σκέφτονται να κάνουν το ένα ή το άλλο,
θα ήθελα τουλάχιστον να αποφασίσουν ξέροντας όλες τις πληροφορίες.
Γεια, Καμ.
Να ξέρεις τι θα αποχωριστείς φεύγοντας.
Έλα, Ρόρι.
Ο Ρόρι είχε μια τρομερή μέρα.
Σήμερα, σταθερότητα.
Δεκαπέντε par, τρία birdie.
Πάλι θα κάνει 67.
Ένα 71 για τον Καμ,
άρα αυτός κι ο Μάκιλροϊ, μετά τις δύο πρώτες μέρες μαζί,
δεν θα βγουν αύριο στο ίδιο ζεύγος.
7. ΡΟΡΙ ΜΑΚΙΛΡΟΪ: -10 ΙΣΟΒΑΘΜΕΙ 8. ΚΑΜΕΡΟΝ ΓΙΑΝΓΚ: -9
ΚΟΛΙΝ ΜΟΡΙΚΑΟΥΑ 8ος ΠΑΓΚΟΣΜΙΩΣ
ΑΠΟΔΥΤΗΡΙΑ
Συγγνώμη, αλλά γιατί έχετε χριστουγεννιάτικη μουσική;
Επειδή ξεκινά το κολεγιακό ράγκμπι και είναι σαν τα Χριστούγεννα;
-Πολύ κοντά έπεσες. -Αλήθεια;
Πότε πήγαν οι Καουμπόηδες σε Σούπερ Μπόουλ τελευταία φορά;
-Το 1996. -Πριν από 26 χρόνια.
Πόσταρες για τον Τζος Άλεν. Είσαι φαν του.
Κι αυτός είναι φαν του PGA.
Ναι, αλλά είναι φαν του Φιλ Μίκελσον...
Είναι αλήθεια. Μάλλον χάνει την αξιοπιστία του.
Άντε γαμήσου, Φιλ!
Ελπίζω να το αφήσουν.
Σου εγγυώμαι ότι θα μείνει.
ΤΡΙΤΟΣ ΓΥΡΟΣ, ΣΑΒΒΑΤΟ
Χαίρετε από την καυτή Ατλάντα. Η Κυριακή του τελικού.
Λόγω των βροχών, ο τρίτος γύρος έπρεπε να ολοκληρωθεί σήμερα το πρωί.
Ο Ρόρι Μάκιλροϊ που έπρεπε να ολοκληρώσει, έκανε ό,τι χρειαζόταν.
Με δύο birdie, έκλεισε έναν γύρο με 63
και πιέζει τον Σκότι Σέφλερ.
Τελείωσες καλά, φίλε.
Ευχαριστώ.
Ναι. Έκανα τρία birdie.
ΤΖΟΝ ΡΑΜ 6ος ΠΑΓΚΟΣΜΙΩΣ
Και έτσι απλά, το προβάδισμα πήγε στο πέντε,
καθώς πηγαίνουν στην 18η τρύπα.
Ποια είναι η μέση ηλικία στο Τουρνουά;
Κάπου στα τριάντα; 35;
Όταν έγινα επαγγελματίας στα 18, έλεγα "Με τίποτα δεν θα παίζω γκολφ μετά τα 40".
Τώρα ήμουν μεγαλύτερος απ' όλους τους συμπαίκτες μου,
το οποίο είναι τρελό.
Είναι... Ναι.
Ήμουν σε μια συνέντευξη Τύπου το 2016
κι είπα ότι ο Τάιγκερ κι ο Φιλ είναι στο τέλος της καριέρας τους.
Όλοι με έκραξαν γι' αυτό.
-Ήταν στα 40 τους και οι δύο. -Ναι.
Ναι.
Κι εγώ δεν απέχω πολύ από τα 40.
Αποκλείεται να παραιτηθώ ακόμα.
Αν δεν μπει αυτό, θα είμαι στην τελική ομάδα.
Ένα putt για birdie από τον Σόφελ,
καθώς η μπάλα πάει κάτω και δεξιά.
Ο Ρόρι είναι στην τελευταία ομάδα με τον Σέφλερ.
Ήταν μια απίστευτη σεζόν.
Κατέβαλα πολύ κόπο στην αρχή της χρονιάς.
Το ότι απέδωσε κι είμαι εδώ ως νικητής σε Major τουρνουά
είναι ένα απίστευτο συναίσθημα.
Η ιστορία δύο σεζόν.
Στην αρχή, δεν είχα την επίδοση που μπορώ.
Αλλά παρέμεινα υπομονετικός
και τα πήγα καλά στο δεύτερο μισό της σεζόν.
Σ' αγαπώ και σε καμαρώνω.
Να βγούμε φωτογραφία μαζί;
Όταν ξεκινούσε το 2022,
ήθελα να κερδίσω πολλά τουρνουά.
Ευχαριστούμε πολύ.
Αλλά έτσι είναι οι διακυμάνσεις του γκολφ.
Τα καλά είναι τέλεια, τα άσχημα είναι άθλια.
Αν καταφέρεις να είσαι συχνά κάπου κοντά στην κορυφή,
έχεις μια εξαιρετική καριέρα.
Είναι πολύ κλισέ, είναι προφανές,
αλλά η καλύτερη συμβουλή του μπαμπά μου είναι απλώς να συνεχίσω να παίζω.
Όλα είναι πιθανά την Κυριακή. Έλεγξε όσα μπορείς να ελέγξεις.
Παίζει ρόλο η φωνή του Ρόρι για τη νέα γενιά;
Πάρα πολύ. Είναι το δεύτερο μεγαλύτερο αστέρι μας.
Δεν του χαρίστηκε ο τίτλος.
Τα πέτυχε όλα με πολύ καλό γκολφ, με μεγάλο κόπο και χρόνο με τους φαν.
Κάνει όλα όσα πρέπει για να είναι στη θέση που είναι.
Στην εκκίνηση, από το Χόλιγουντ της Βόρειας Ιρλανδίας, ο Ρόρι Μάκιλροϊ!
Κρίνονται 18 εκατομμύρια δολάρια,
οπότε είναι να απορείς που και οι δύο είναι εδώ;
Σιδερένιο οχτάρι.
Πάει πολύ προς τα δεξιά και δεν γυρίζει.
Δεν ήθελε τέτοια αστοχία στην πρώτη.
Αμάν.
Στα δεξιά του σχοινιού του κοινού.
Δεν ήταν μια καλή αρχή για τον Ρόρι.
Όσες φορές κι αν έχεις πάει,
δεν γλιτώνεις την πίεση του κυνηγιού το απόγευμα της Κυριακής.
Κάν' τα τρία, Ρόρι.
Δεν υπάρχει τίποτα στη Γη που να θέλουν πιο πολύ
από το να τα καταφέρουν.
Ορίστε. Ο Μάκιλροϊ βάζει ένα.
Δεν φοβάται να μπει κατευθείαν.
Έχει μακρύ ιστορικό να προλαβαίνει τους άλλους από πίσω.
Ο Σέφλερ ξεκίνησε τη μέρα με προβάδισμα έξι βολών.
Τρία bogey,
και ξαφνικά έχει πέσει στη μία.
Σε πιάνει το άγχος και μετά λες
"Πρέπει να ηρεμήσεις. Παίζεις κι άλλες τρύπες".
Τώρα ο Ρόρι Μάκιλροϊ.
Σκεφτήκατε και στα πιο τρελά όνειρά σας
πως, μετά το bogey στην πρώτη τρύπα,
στην έβδομη τρύπα θα ισοβαθμεί;
Πέντε χρόνια μετά τον τελικό με τον Τάιγκερ.
-Η τελευταία ήταν τρελή. -Ήταν τρομακτική.
Μπορεί να πάτωνες.
ΗΣΥΧΙΑ, ΠΑΡΑΚΑΛΩ
Μπες στην τρύπα!
Ο Μάκιλροϊ τα κατάφερε!
Ο Μάκιλροϊ ανταποκρίνεται στο κάλεσμα
και ξεσηκώνει το κοινό στη 15.
Ρόρι!
Ακούστηκε καθαρό. Πάει στη σημαία. Ίσως πρέπει να κατέβει.
Θεέ μου.
Φτάνεις στο σημείο που ισοβαθμείς στην κορυφή.
Ίσως η αδρεναλίνη;
Δεν ξέρω. Αυτό πήγε πολύ μακριά.
Ξαφνικά, παίζω με πιο σφιχτά περιθώρια.
Σκέφτομαι περισσότερο.
Κατέληξε ακριβώς στην κατηφόρα.
-Πολλοί σηκώθηκαν από την καρέκλα τους. -Κι εσύ επίσης.
Ο Σκότι Σέφλερ, απέχει λιγότερο από 2,75 μ. και θέλει par.
Όταν η πίεση μεγαλώνει, ενώ βλέπεις τη γραμμή τερματισμού,
όταν σκέφτεσαι το τρόπαιο και το χρηματικό έπαθλο,
τότε πρέπει να αποδείξεις ότι μπορείς να το χειριστείς. Δεν μπορούν όλοι.
-Πήγε αριστερά. -Όχι.
Φριχτή τρύπα για τον Σκότι.
Εμπρός, Ρόρι!
Για πρώτη φορά,
κάποιος άλλος από τον Σκότι Σέφλερ έχει το προβάδισμα
στο TOUR Championship.
ΤΡΥΠΑ 17
Τα κατάφερε πολύ ωραία.
ΣΕΦΛΕΡ 20 ΜΑΚΙΛΡΟΪ 21
Μπες στην τρύπα!
Ο Σέφλερ έχει την ευκαιρία να ισοφαρίσει.
Στην τρύπα!
Το μπαστούνι του τον πρόδωσε εδώ στις δύο τελευταίες τρύπες.
Απλώς δεν βλέπει τη γραμμή.
Ο Μάκιλροϊ με την ασφάλεια μιας βολής από τον Σέφλερ.
Ο Σκότι Σέφλερ προσπάθησε να παίξει συντηρητικά σήμερα,
κι αυτό του γύρισε λίγο μπούμερανγκ.
-Το έχω. -Τέλεια.
ΤΡΥΠΑ 18
Πάει δεξιά.
Μάλλον θα πέσει στην άμμο.
Η επόμενη βολή του Ρόρι Μάκιλροϊ
ίσως να κλείσει οριστικά την πόρτα για τον Σέφλερ.
Δεν είναι καλό. Είναι πολύ χαμηλά εκεί.
Αμάν!
Θα αναγκαστεί να επιχειρήσει δύο από τις πιο ζόρικες βολές στο γήπεδο.
Δεν έχει σημασία τι προβάδισμα έχεις. Δεν πρέπει να εφησυχάζεις.
Όλα είναι πιθανά.
Πρέπει να προλάβει τον Ρόρι. Ένα πίσω.
Το έστειλε πολύ μακριά.
Πάλι, είναι χοντρό λάθος.
Είναι 11,5 εκατομμύρια...
Είναι δικό σου, Ρόρι! Πάρ' το!
Κρίμα.
Πολύ κρίμα.
Τέλεια. Αυτό έπρεπε να κάνει.
Προσπαθούσα να παραμείνω μπροστά από τον Σκότι
και να αντιδρώ σε όσα έκανε.
Ο Σέφλερ το πολύ να καταφέρει το πέντε.
Έλα, Ρόρι!
Εμπρός, Ρόρι!
Δεκαοχτώ εκατομμύρια δολάρια.
Δεύτερη θέση, εξήμισι εκατομμύριο.
Μπες στην τρύπα!
Και μ' αυτό, θα πετύχει.
Τι νίκη.
Δεν είναι εύκολο.
Στο ξεκίνημα της μέρας, ήταν έξι πίσω.
Αλλά όταν ο Σέφλερ στραβοπάτησε, ο Ρόρι ήταν έτοιμος.
Πετύχαινε τις ζόρικες βολές.
-Και δες τώρα. -Αρχίζει να το συνειδητοποιεί.
Στενάχωρη μέρα γι' αυτόν. Αναμφίβολα.
Και σε μια εξαιρετική σεζόν του Τουρνουά PGA,
ο Ρόρι Μάκιλροϊ κερδίζει τρίτο τίτλο στο FedExCup!
ΣΚΟΤΙ ΣΕΦΛΕΡ ΙΣΟΒΑΘΜΕΙ ΣΤΗ 2η ΘΕΣΗ, TOUR CHAMPIONSHIP
Καλή συνέχεια. Φοβερή χρονιά.
-Ήταν χαρά μου. -Τα καταφέραμε, γαμώτο.
Ρόρι!
Με νοιάζει πολύ το άθλημά μας.
Με νοιάζει η ιστορία του.
Με νοιάζει η κληρονομιά. Με νοιάζει η ακεραιότητα του παιχνιδιού.
Υπάρχουν πολλοί παίκτες που συμμερίζονται την ίδια άποψη.
Ο Σκότι αξίζει τουλάχιστον τα μισά σήμερα.
Είμαι περήφανος. Σ' αγαπώ.
Είχε μια απίστευτη σεζόν.
Φοβερός ανταγωνιστής. Κι ακόμα καλύτερο παιδί.
Ήταν τιμή και προνόμιο να τον συναγωνιστώ σήμερα.
Σίγουρα θα το ξανακάνουμε συχνά.
Σου άξιζε απόλυτα.
Ο κόσμος ξέρει γιατί είσαι ο νούμερο ένα παίκτης.
Το γκολφ είναι ένα ατομικό άθλημα.
Μέχρι φέτος, ποτέ δεν χρειάστηκε να έχει έναν αρχηγό στα αποδυτήρια.
Όταν μιλάτε για πίστη,
όταν μιλάτε για αφοσίωση, για ηγετικές ικανότητες,
αυτός ο άντρας αποτελεί παράδειγμα.
Μια πρόποση για τον πρωταθλητή του FedExCup για το 2022,
τον Ρόρι Μάκιλροϊ.
-Τι έχουμε; -Τι θέλεις;
Ένα ποτήρι από εκείνο το κόκκινο.
Ήταν μια περίεργη χρονιά. Δεν περίμενα να βρεθώ σ' αυτήν τη θέση.
Μάλλον πρέπει να θυμάμαι ότι είμαι σε αυτήν τη θέση
επειδή κερδίζω τουρνουά γκολφ.
Αυτό παραμένει το πιο σημαντικό.
Πάντα είναι ο πρώτος. Πάντα.
Ο Τάιγκερ.
Θα σου στείλει μήνυμα πριν μπει η τελευταία μπάλα.
Πάντα πρώτος.
Είναι εξωπραγματικός.
Ναι.
Έχω πολλή δουλειά αύριο. Πίσω στη Βόρεια Ιρλανδία.
Πάντως είναι γλυκό.
Υποτιτλισμός: Λιουμπίνκα Δημητρόβα